Εμμανουήλ Σκορδίλης

Ο Εμμανουήλ Σκορδίλης (1908-1983), του Στυλιανού, ήταν Έλληνας δικηγόρος και βουλευτής.

 Βιογραφία 
 Σταδιοδρομία 
Γεννήθηκε το 1908 στην Ισθμία Κορινθίας, σπούδασε νομικά στο Πανεπιστήμιο των Αθηνών και εργάστηκε ως δικηγόρος στον Πειραιά από το 1931.Ελληνικόν Who's Who, Εκδοτικός Οργανισμός Ελληνικών Who's Who, Αθήνα 1965,  σελ. 550

Εξελέγη δημοτικός σύμβουλος Πειραιώς το 1951 και το 1954. Πολιτεύτηκε με επιτυχία σε βουλευτικές εκλογές για πρώτη φορά το 1956 και εξελέγη βουλευτής Πειραιώς με την ΕΡΕ. Επανεξελέγη βουλευτής Πειραιώς και Νήσων πάλι με την ΕΡΕ  το 1961, το 1963  και το 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 94, αρ. 1067)  Μεταπολιτευτικά το 1974 εκλέχθηκε βουλευτής Α΄ Πειραιώς με τη Νέα Δημοκρατία λαμβάνοντας 8.365 ψήφους.ΕΚΛΟΓΕΣ 1974 - ΟΙ 1.438 ΠΟΛΙΤΕΥΤΕΣ, 1 Μαΐου 2012, ανακτήθηκε στις 5 Δεκεμβρίου 2018.

Σύζυγός του ήταν η Νασία Σκορδίλη, το γένος Δράκου.Τα Νέα, Κηδείες, 5 Δεκεμβρίου 1983, σελ.10. Ο Σκορδίλης πέθανε σε ηλικία 75 ετών στην Αθήνα και κηδεύτηκε στον ιερό ναό Παναγίτσας Παλαιού Φαλήρου στις 5 Δεκεμβρίου 1983.

 Παραπομπές 

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Πειραιώς και Νήσων
Κατηγορία:Βουλευτές Α΄ Πειραιά
Εμμανουηλ